CELEX: 62012CN0261
Language: el
Date: 2012-05-29 00:00:00
Title: Υπόθεση C-261/12 P: Αναίρεση που άσκησε στις 29 Μαΐου 2012 η Annunziata Del Prete κατά της αποφάσεως που εξέδωσε το Γενικό Δικαστήριο (δεύτερο τμήμα) στις 27 Μαρτίου 2012 στην υπόθεση T-420/10, Giorgio Armani κατά ΓΕΕΑ

28.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 227/14
            
         Αναίρεση που άσκησε στις 29 Μαΐου 2012 η Annunziata Del Prete κατά της αποφάσεως που εξέδωσε το Γενικό Δικαστήριο (δεύτερο τμήμα) στις 27 Μαρτίου 2012 στην υπόθεση T-420/10, Giorgio Armani κατά ΓΕΕΑ
   (Υπόθεση C-261/12 P)
   2012/C 227/20
   Γλώσσα διαδικασίας: η ιταλική
   
      Διάδικοι
   
   
      Αναιρεσείουσα: Annunziata Del Prete (εκπρόσωπος: R. Bocchini, avvocato)
   
      Αντίδικοι κατ’ αναίρεση: Giorgio Armani SpA, Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να εξαφανίσει την απόφαση του Γενικού Δικαστηρίου της Ευρωπαϊκής Ένωσης της 27ης Μαρτίου 2012 και στη συνέχεια να επικυρώσει την απόφαση που εξέδωσε το δεύτερο τμήμα προσφυγών του ΓΕΕΑ στις 8 Ιουλίου 2010 και η οποία κοινοποιήθηκε στις 19 Ιουλίου 2010, καθόσον η τελευταία αυτή απόφαση είναι πλήρως σύμφωνη με τη ρύθμιση που προβλέπεται στον κανονισμό για το κοινοτικό σήμα (1), και ιδίως στο άρθρο 8, παράγραφος 1, στοιχείο β', του οποίου μόνο γίνεται επίκληση στην ανακοπή αριθ. B1309485,
            
         
               —
            
            
               να καταδικάσει τους αναιρεσίβλητους στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   
               1)
            
            
               Δεν υπάρχει οπτική ομοιότητα μεταξύ του κοινοτικού σήματος αριθ. 6314462 «AMICI JUNIOR» και των εθνικών ιταλικών εικονιστικών σημάτων αριθ. 912114 «AJ ARMANI JEANS» και αριθ. 998554 «ARMANI JUNIOR» ούτε βέβαια φωνητική ομοιότητα.
            
         
               2)
            
            
               Με την αναιρεσιβαλλόμενη απόφαση έγινε εφαρμογή του άρθρου 8, παράγραφος 5, του κανονισμού (ΕΚ) 207/2009 και της αρχής της φήμης του σήματος, μολονότι η νυν αναιρεσίβλητη, η εταιρία Giorgio Armani SpA, δεν είχε προβάλει κανένα σχετικό λόγο ακύρωσης.
            
         
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).